
Uttalelse ifm. reforhandling av driftsavtaler med Hol IL og Geilo IL

Hol kommune og idrettsorganisasjonene i kommunen har mange felles mål. Ivaretagelse av folkehelse, bo- og bli lyst, et rikt kultur- og organisasjonsliv og oppvekst-vilkår, omtalt i kommuneplanens samfunnsdel, Handlings- og økonomiplan m.v.

Vi ønsker her å kommentere noen av punktene som administrasjonen har sendt oss for uttale. (se vedlegg for brev)

Pkt 3.2 Folkehelse
· Ivareta et trygt og inkluderende oppvekstmiljø
- Idrettslagene tilrettelegger for sosiale møte- og mestringsplasser. Våre arenaer tilrettelegger for møte mellom generasjoner, nye tilflyttere, familier og barn. Gjennom organisert idrett opplever innbyggerne, unge og voksne, tilhørighet, dugnadsånd og lagfølelse. Samtidig skjer dette i trygge rammer, på trygge arenaer, utført av frivillige bidragsytere. 

Fokuset til idrettslagene er å tilrettelegge for den aktiviteten innbyggerne interesser seg for, noe som også gjenspeiles i den enkeltes innbyggers engasjement for å bidra. Fokuset er breddeaktivitet, men vi tilrettelegger også opp mot toppidrettssatsning og har gjennom årtier hatt deltagere i landslag og andre toppidretts-satsninger. Alle som gode ambassadører for kommunen vi bor i. Organisasjonene er forøvrig forpliktet til NIFs lov og barneidretts-bestemmelser.

I tillegg til å bedrive egen aktivitet, benyttes også anleggene av mange kommunale tilbud. Barnehager, skoler og SFO har tilgang til, og benytter anleggene jevnlig i sitt daglige virke. Vi tilrettelegger for kommunale tiltak som «Fritid for alle», og psykisk helse. Ved behov stiller lagene opp med frivillig innsats for å gjennomføre aktiviteter for de nevnte.




Pkt 3.3 Kultur og frivillighet
· Legge til rette for at fritidsaktiviteter og fysisk aktivitet skal være lett tilgjengelig og tilpasset ulike behov og brukergrupper med et mangfold av sosiale møteplasser 
- Idrettsorganisasjonene er spredt over hele kommunen, med arenaer og turtilbud over hele kommunen. De aller fleste anleggene er tilgjengelige for «hverdagsmosjonisten», og organisasjonene har sterkt fokus på hen i planleggingen av nye arenaer, og i oppfølgingen av eksisterende. Uorganisert mosjon, skal også være trygt, motiverende og utfordrende, og tilgjengelig for alle.


· Stimulere til enda større frivillig innsats i kulturlivet og organisasjonsarbeidet 
- Gjennom tilrettelegging av fellesskapsarbeid, arrangementer og organisert idrett, gir man felles mål som flere kan bidra rundt. Idrettsorganisasjonene er kulturbærere for frivillig innsats, og vår opplevelse er at dette står sterkt i flere tilstøtende organisasjoner, også på grunn av idrettslagene og kontaktnettverket dette gir ut mot andre personer eller organisasjoner.

Pkt 3.4 Natur, miljø og friluftsliv
· Bevare nærfriluftsområdene slik at innbyggere har kort vei til naturen. Stier og skiløyper sikres mot nedbygging i arealplan
- Deler av nærmiljøanlegg, stier og løyper driftes av eller i nær tilknytning til idrettsorganisasjoner eller med våre anlegg og servicefunksjoner som utgangspunkt. 

Handlings- og økonomiplan 2024-2027
· 3.5.5: sørge for å ha et bredt fritidstilbud til barn og unge med god tilgjengelighet som sikrer at alle har mulighet til å delta.
- Organisasjonene jobber med å senke terskelen for deltagelse i alle våre aktivitetstilbud. Gjennom tilskudd og dugnadsarbeid er det over tid fokusert på innkjøp av utstyr til utlån. Gjennom byttedager legges det til rette for utveksling av brukt utstyr med lav kostnad. I hovedsak utføres ett betydelig antall aktivitetsskapende timer på frivillig innsats, uten lønn til de involverte. Medlemskapskontingentene holdes i de fleste tilfeller på minimumssats definert av NIF, og selv om noen aktiviteter tar «treningsavgift» e.l. benyttes dette på kompetanseheving, kursing, utskiftning av utstyr, deltageravgifter i konkurranser m.m.


I behandlingen av sak PS30/2024 kom Hol idrettsråd med følgende uttale:
Vi ønsker å bemerke at det ved reforhandling av driftsavtalene legges vekt på den enorme innsats som gjøres frivillig, og at dette ses i sammenheng med bo- og blilyst i hele kommunen. Vi opplever at alle anlegg som er tilgjengelig kommunen, brukes av hele kommunens innbyggere, uavhengig av bostedstilhørighet. Så også av tilreisende. Anleggene er svært viktige møtearenaer og skaper trygge rammer for fysisk fostring så vel folkehelse og samvær.

Det er viktig å understreke, at den støtte idrettslagene mottar fra kommunen gjennom aktivitets- eller prosjekttilskudd, og gjennom driftsavtalen gir tilbake tusenvis av aktivitetstimer som gagner alle innbyggere. Vi tørr påstå, at svært lite gir så god merverdi for kommunen, som midlene som tildeles. Håper dere også er av samme omfatning. Midlene gir meget god «return of investment».

Vi forstår kommunens økonomiske posisjon, og rådmannens forslag til vedtak. 
Vi ønsker likevel å kommentere følgende:
· Det blir feil når det grunngives en imøtekommelse på bakgrunn av økte strømpriser og flere nye anlegg, tilsvarende en KPI justering. OM man gjør en KPI justering, som absolutt bør være en årlig indeksering, så er dette utfra anleggenes status og omfang når avtalene ble inngått.
· At anleggene har blitt utvidet, har fått høye/ekstra kostnader siden avtalenes inngåelse bør være i tillegg til en KPI justering.
· Lik teksten står i dag, så får man i realiteten en avskåret KPI og/eller en avskåret merverdi for anleggene. (les: går glipp av oppgraderinger/utvikling)
Hol idrettsråd er derfor av den oppfattelse av lagenes ønske for justering av avtalen er en reell gjenspeiling av verdien og kostnadene lagene har for å levere alle tusen aktivitetstimene, inkludert KPI. 
Vi mener derfor at lagenes ønsker på hhv 550.0000,- og 415.000,- bør imøtekommes.

Om ikke annet, så bør vedtaksteksten korrigeres til å kun justeres med KPI, med mulighet for å forhandle inn de faktiske kostnadene av utvidelsene av anleggene, vedlikeholdsbehovet de kommende årene m.m. ved første anledning


Hol idrettsråd ønsker også å tillegge følgende:
Driftsavtalene mellom kommunen og idrettslagene baserer seg på et tilskudd til ordinær drift og vedlikehold av anleggene. Disse avtalene er svært viktige, da de tilrettelegger for et samarbeid der kommunen bidrar til drift og ivaretagelse av anleggene, slik at organisasjonene kan fokusere på aktivitetsskapende arbeid.

En årlig indeksregulering av avtalene utfra KPI (prisvekst) vil bevare de midlene idrettslagene har til aktivitetsskapende arbeid, som det bærende element for å nå de felles mål nevnt ovenfor. Når anleggene utvikles er det naturlig at avtalene reforhandles slik at nye deler av anlegget også får tilskudd. Hol IR vil gjennom 24/25 kartlegge omfanget av aktivitetsskapende timer til grunnlag for vurdering av verdien driftsavtaler og driftstilskudd gir tilbake til kommunen.

PS: Hol idrettsråd utfordrer også kommunen på dialog med andre idrettsorganisasjoner, og Hallingskarvet skytterlag (ikke innunder Hol IR) for å se hvordan kommunen og frivilligheten kan forsterke samarbeidet rundt felles mål. Ved inngåelse av eksisterende var ikke anlegg som Klatrehallen, Ridehallen, eller skytearenaer i Hovet utviklet slik de fremstår i dag.

